**โครงงานวิจัยระดับปริญญาตรี ปีการศึกษา ๒๕๕๘**

**ตัวอย่างกรณีเสนอพัฒนา Animation**

**สาขาวิชาวิศวกรรมซอฟต์แวร์ คณะเทคโนโลยีอุตสาหกรรม**

**หัวข้อเรื่อง** : การ์ตูนอนิเมชั่นโครงการอันเนื่องมาจากพระราชดําริ ตอนการเกษตรทฤษฎีใหม่

Cartoon Animation propose Royal Initiative Project.

Title : New theory agriculture.

**จำนวนผู้วิจัย** ๑ คน

**ความนำ**

ประเทศไทยเป็นประเทศเกษตรกรรม ประชากรส่วนใหญ่เป็นเกษตรกรกว่าครึ่งประเทศ คิดเป็นร้อยละ ๕๕.๗ ของประเทศกรทั้งประเทศ (อ้างอิงผลการสำรวจในปีพ.ศ. ๒๕๔๕) แต่ผลจากการพัฒนาประเทศไปสู่ความทันสมัย ได้ก่อให้เกิดการเปลี่ยนแปลงแก่สังคมไทยอย่างมากในทุกด้าน ไม่ว่าจะเป็นด้านเศรษฐกิจ การเมือง วัฒนธรรม สังคมและสิ่งแวดล้อม อีกทั้งกระบวนการของความเปลี่ยนแปลงมีความสลับซับซ้อนจนยากที่จะอธิบายในเชิงสาเหตุและผลลัพธ์ได้ เพราะการเปลี่ยนแปลงทั้งหมดต่างเป็นปัจจัยเชื่อมโยงซึ่งกันและกัน

พระบาทสมเด็จพระเจ้าอยู่หัว ทรงมีแนวพระราชดำริที่จะพัฒนาประสิทธิภาพทางการเกษตรที่สำคัญ เพื่อให้สอดคล้องต่อการดำเนินชีวิตของเกษตรกรให้เกิดความยั่งยืน นั่นคือ “**การเกษตรทฤษฎีใหม่**” ที่ทรงเน้นในเรื่องของการค้นคว้า ทดลอง และวิจัยหาพันธุ์พืชต่างๆ ใหม่ๆ ทั้งพืชเศรษฐกิจ อีกทั้งพืชเพื่อการปรับปรุงบำรุงดินและพืชสมุนไพร ตลอดจนการศึกษาเกี่ยวกับแมลงศัตรูพืช ทั้งนี้รวมทั้งพันธุ์สัตว์ต่างๆ ที่เหมาะสมเช่น โค กระบือ แพะ แกะ พันธุ์ปลา และสัตว์ปีกทั้งหลายด้วย เพื่อแนะนำให้เกษตรกรนำไปปฏิบัติได้ราคาถูกและใช้เทคโนโลยีที่ง่ายและไม่สลับซับซ้อน ซึ่งเกษตรกรจะสามารถรับไปดำเนินการเองได้ และที่สำคัญคือ พันธุ์พืช พันธุ์สัตว์ หรือเทคนิควิธีการดูแลต่างๆ นั้นต้องเหมาะสมกับสภาพสังคมและสภาพแวดล้อมของท้องถิ่นนั้นๆ ด้วย

เทคนิควิธีการในการพัฒนาการเกษตรของพระองค์อีกประการหนึ่งคือการที่ทรงใช้ประโยชน์จากธรรมชาติให้มากที่สุด เน้นการมุ่งใช้ประโยชน์จากธรรมชาติ ยังมีลักษณะสอดคล้องกับวิธีการที่สำคัญของพระองค์อีกประการหนึ่งคือ ”การประหยัด” ทรงเน้นความจำเป็นที่จะลดค่าใช้จ่ายในการทำมาหากินของเกษตรกรลงให้เหลือน้อยที่สุดโดยอาศัยพึ่งพิงธรรมชาติเป็นปัจจัยสำคัญ       วิธีการของพระองค์มีตั้งแต่การสนับสนุนให้ใช้โคกระบือในการทำนามากกว่าเครื่องจักร ให้มีการปลูกพืชหมุนเวียน โดยเฉพาะพืชตระกูลถั่วเพื่อลดค่าใช้จ่ายเรื่องปุ๋ยหรือกรณีที่จำเป็นต้องใช้ปุ๋ย ก็ทรงสนับสนุนให้เกษตรกรใช้ปุ๋ยธรรมชาติแทนปุ๋ยเคมีซึ่งมีราคาแพงและมีผลกระทบต่อสภาพและคุณภาพของดินในระยะยาวนั่นคือทรงสนับสนุนให้ทำ ”การเกษตรยั่งยืน” นอกจากนั้นยังทรงแนะนำในเรื่องการผลิตก๊าซชีวภาพอันจะมีผลดีทั้งในด้านเชื้อเพลิงและปุ๋ย รวมทั้งได้ทรงเน้นอยู่เสมอที่จะให้เกษตรกรมีรายได้เสริมหรือรายได้นอกเหนือจากการทำการเกษตรจากการหาวัสดุธรรมชาติในท้องถิ่น มาใช้ให้เกิดประโยชน์ในการจักสานเพื่อเป็นอาชีพเสริมเพิ่มรายได้ของตนเอง

..................................................... ...................................................

( ) (ผู้ช่วยศาสตราจารย์นพนันท์ สุขสมบูรณ์)

(ผู้เสนอโครงการ) (ประธานสาขาฯ)

                โครงการพัฒนาด้านการเกษตรอันเนื่องมาจากพระราชดำรินั้นประกอบด้วยงานหลายประเภท ซึ่งดำเนินการอยู่ภายในศูนย์ศึกษาการพัฒนาอันเนื่องมาจากพระราชดำริ และนำผลสำเร็จไปถ่ายทอดสู่ประชาชนด้วยการฝึกอบรมให้เกษตรกรมีความรู้ในวิชาการเกษตรแผนใหม่ ส่งผลโดยตรงต่อความกินดีอยู่ดีของเกษตรกรเป็นอย่างมาก เนื่องจากมุ่งแก้ปัญหาหลักด้านการพัฒนาการเกษตร โดยเฉพาะอย่างยิ่งทำให้เกษตรกรได้มีโอกาสมากขึ้นในการเข้าถึงแหล่งความรู้ในด้านเทคนิคและวิชาการเกษตรสมัยใหม่ ซึ่งแต่เดิมเกษตรกรไม่เคยมีโอกาสเช่นนี้มาก่อน รวมทั้งยังได้มีโอกาสเรียนรู้ และเห็นตัวอย่างของความสำเร็จของการผลิตในพื้นที่ต่างๆ และสามารถนำไปปรับใช้ในการเพาะปลูกของตนเองอย่างได้ผล ความเจริญของเกษตรกรและภาคเกษตรกรรมนี้ มิใช่มีจุดหมายในตัวเองเท่านั้นหากแต่ยังมีความหมายต่อความเจริญของภาคเศรษฐกิจแขนงอื่นและของประเทศชาติ โดยส่วนรวมด้วย “**การเกษตรทฤษฎีใหม่ตามแนวพระราชดำริ**”

ดังนั้นจุดประสงค์ของโครงการนี้เกี่ยวกับการ์ตูนแอนิเมชั่นที่เกี่ยวข้องกับโครงการพระราชดำริ ตอน การเกษตรทฤษฎีใหม่ รูปแบบการนำเสนอโดยใช้รูปแบบของการ์ตูนแอนิเมชั่น เพื่อให้เกิดความน่าสนใจในการรับชมสาระสำคัญของเนื้อเรื่อง และเป็นการเผยแพร่โครงการพระราชดำริ ตอน การเกษตรทฤษฎีใหม่ ในอีกมุมมองหนึ่ง ซึ่งเล็งเห็นประโยชน์ต่อสังคมไทยที่จะมุ่งเน้นให้เยาวชนรู้จักโครงการพระราชดำริ ได้รับทราบแนวคิดอันทรงคุณค่าผ่านสื่อการ์ตูนแอนิเมชั่นนั้นเอง

**วัตถุประสงค์**

1. เพื่อใช้อนิเมชั่นเป็นสื่อกลางในการส่งเสริมการเรียนรู้ แสดงให้เห็นถึงความสำคัญของการเกษตรทฤษฎีใหม่ ตามโครงการพระราชดำริ
2. เพื่อศึกษาค้นคว้าในเรื่องของโครงการพระราชดำริ ตอน การเกษตรทฤษฎีใหม่
3. เพื่อสนับสนุนการแอนิเมชันเป็นสื่อกลางแทนการเล่าเรื่องเพื่อที่จะได้มีความหลากหลายมากขึ้น
4. เพื่อแสดงศักยภาพของสาขาวิชาวิศวกรรมซอฟต์แวร์ โดยกำหนดให้น้องซอฟต์อิ๊งเป็นตัวแทนของสาขาให้เป็นที่รู้จักมากขึ้น
5. เพื่อสามารถนำผลงานที่ผลิตเผยแพร่สู่สาธารณะ  ให้นักเรียนและบุคคลที่สนใจสามารถดาวน์โหลดเพื่อให้เกิดประโยชน์แก่ตนเอง และผู้ใกล้ชิดได้
6. เพื่อให้ประชาชนและเยาวชนตะหนักถึงการอยู่แบบเศรษฐกิจพอเพียง

**ขอบเขตโครงการ**

1. การผลิตต้องประกอบด้วยโครงเรื่องการ์ตูนที่จะสร้างได้ โดยจะรับผิดชอบในการสร้าง ๑ เรื่อง
2. การผลิตต้องมีระยะเวลาของการนำเสนอไม่ต่ำกว่า ๕ นาทีแต่ไม่เกิน ๑๕ นาที
3. การผลิตต้องมีการออกแบบตัวการ์ตูนที่เกี่ยวข้องในเรื่องที่สร้าง
4. การผลิตต้องจัดทำสตอรี่บอร์ด ของแอนิเมชั่นที่จะสร้างมาเรียงต่อกันเป็นฉาก โดยลำดับฉากแต่ละฉากไว้ตั้งแต่ฉากเริ่มเรื่องจนถึงฉากจบเรื่องตามบทดำเนินเรื่อง
5. การผลิตต้องสามารถสร้างเสียงประกอบในการ์ตูนให้ได้ตามบทดำเนินเรื่องในแต่ละฉากและกำหนดให้เป็นเสียงเฉพาะแก่ตัวการ์ตูนนั้นๆ

..................................................... ...................................................

( ) (ผู้ช่วยศาสตราจารย์นพนันท์ สุขสมบูรณ์)

(ผู้เสนอโครงการ) (ประธานสาขาฯ)

1. การผลิตต้องสามารถสร้างภาพเคลื่อนไหวสอดคล้องตามสตอรี่บอร์ด
2. การผลิตต้องมีการทดสอบจังหวะการเคลื่อนไหวของการ์ตูน กับเสียงประกอบภายในของฉากนั้นๆ
3. เมื่อเสร็จสิ้นการผลิตต้องสามารถนำแอนิเมชั่นเรื่องดังกล่าว ผนวกกันเว็บสาขาวิชาเพื่อนำเสนอผลงาน โดยร่วมกันสร้างพื้นที่โครงงาน “พระราชดำริ” และกำหนดให้น้องซอฟต์อิ๊งเป็นตัวการ์ตูนกลางที่เสนอเนื้อหาสาระในฐานะตัวแทนของสาขาวิชาวิศวกรรมซอฟต์แวร์

จากการเสนอโครงการ (ระดับปริญญาตรี ปีการศึกษา ๒๕๕๘ ) ฉบับนี้ ข้าพเจ้าและคณะขอยืนยัน ว่าได้รับดำเนินการจัดทำโครงงานเพื่อให้เป็นไปตามวัตถุประสงค์ และขอบเขตโครงการที่ได้ระบุไว้ข้างต้น ทุกประการ

……………………..……….…………………ผู้เสนอและจัดทำโครงการ

( )

……………………..……….…………………อาจารย์ที่ปรึกษาโครงการ

(ผู้ช่วยศาสตราจารย์ไพจิตร สุขสมบูรณ์)

……………………..……….…………………ประธานสาขาผู้เห็นชอบโครงการ

(ผู้ช่วยศาสตราจารย์นพนันท์ สุขสมบูรณ์)

**โครงงานวิจัยระดับปริญญาตรี ปีการศึกษา ๒๕๕๘**

**ตัวอย่างกรณีเสนอพัฒนา Web Database**

**สาขาวิชาวิศวกรรมซอฟต์แวร์ คณะเทคโนโลยีอุตสาหกรรม**

**หัวข้อเรื่อง** : การพัฒนาระบบ e-Document ของมหาวิทยาลัยราชภัฏลำปาง

(Development of Lampang Rajabhat University e-Document)

**จำนวนผู้วิจัย** ๑ คน

**ความนำ**

ระบบบริหารราชการภาครัฐในปัจจุบัน มีขั้นตอนการดำเนินงานด้านเอกสารโดยใช้ตัวบุคคลจัดส่งเอกสารระหว่างหน่วยงาน ซึ่งมักพบปัญหาด้านความล่าช้าและสิ้นเปลืองทรัพยากร ไม่ว่าจะเป็นบุคคล กระดาษ เวลา หรือพาหนะในการเดินทาง อนึ่ง ระบบการจัดเก็บเอกสารแต่ละหน่วยงานมักเก็บในแฟ้มเอกสาร กล่องใส่เอกสาร หรือจัดสถานที่เพื่อเก็บเอกสารกรณีที่มีปริมาณมาก ซึ่งก่อให้เกิดปัญหาเมื่อต้องการสืบค้นเอกสารหนึ่ง ๆ ตามความต้องการดังนั้นการพัฒนาระบบ e-Document ในการรับส่งเอกสาร จะทำให้เกิดความรวดเร็ว ประหยัดทรัพยากร และสามารถสืบค้นเอกสารได้อย่างรวดเร็วและถูกต้องทำให้เกิดความโปร่งใส่ในระบบการทำงานของหน่วยงานภาครัฐ

**วัตถุประสงค์**

1. เพื่อพัฒนาระบบ e-Document ให้แก่มหาวิทยาลัยราชภัฏลำปางบนเครือข่ายสาธารณะ
2. เพื่อให้สามารถจัดเก็บเอกสาร และสืบค้นข้อมูลด้านเอกสารได้อย่างรวดเร็ว
3. เพื่อให้หน่วยงานในระดับคณะสามารถเข้าถึงเอกสารของตนเองได้ตามสิทธิ์
4. เพื่อให้ทราบผลการดำเนินงานด้านธุรการและเกิดความโปร่งใสในระบบราชการแผ่นดิน

**ขอบเขตโครงการ**

1. มีระบบรับ-ส่งเอกสาร จดหมายราชการ อันประกอบด้วย หนังสือภายใน หนังสือภายนอก คำสั่ง ประกาศ และระเบียบ ระหว่างหน่วยงานระดับคณะ
2. มีระบบตรวจสอบสิทธิ์และตรวจสอบสถานะของอกสาร
3. มีระบบการรักษาความปลอดภัยในระหว่างการรับ-ส่งเอกสาร
4. มีระบบจัดเก็บและการสืบค้นที่มีประสิทธิภาพ
5. มีระบบออกรายงานทางกระดาษ

จากการเสนอโครงการ (ระดับปริญญาตรี ปีการศึกษา ๒๕๕๘ ) ฉบับนี้ ข้าพเจ้าและคณะขอยืนยัน ว่าได้รับดำเนินการจัดทำโครงงานเพื่อให้เป็นไปตามวัตถุประสงค์ และขอบเขตโครงการที่ได้ระบุไว้ข้างต้น ทุกประการ

……………………..……….…………………ผู้เสนอและจัดทำโครงการ

( )

……………………..……….…………………อาจารย์ที่ปรึกษาโครงการ

(ผู้ช่วยศาสตราจารย์ไพจิตร สุขสมบูรณ์)

……………………..……….…………………ประธานสาขาผู้เห็นชอบโครงการ

(ผู้ช่วยศาสตราจารย์นพนันท์ สุขสมบูรณ์)